《琵琶仙 寄姊》
清代·苏穆

时节黄昏，月儿起、乍逗西园芳树。连袂初试轻罗，闲阶共凝伫。

树正好、千红万紫，总输却、绿窗妩媚。廿四桥边，十三楼畔，争便难阻。

荡兰舟、箫鼓喧阗，算难把、清游共邻女。多少不言情味，付庭前莺语。

吹尽了、游丝万丈，怎便能、绾得飞絮。莫损镜里朱颜，渡江迎汝。

作者简介：苏穆，一名姞，字佩蘘，山阳（今淮安市淮安区）人，宜兴周济侧室。工词，殉粤匪难。